पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में लगातार दूसरे दिन 15 हजार से ज्यादा मरीज मिले। कुल 15,437 नए मरीज मिले हैं। वहीं, एक दिन में 173 मरीजों ने दम तोड़ दिया। कोरोना के बढ़ते प्रकोप के बाद प्रदेश में अब निर्णय लिया गया है कि आरटी पीसीआर या रेपिड एंटीजन टेस्ट से जांच में एक बार पॉजिटिव होने पर मरीज की दोबारा जांच नहीं कराई जाएगी।
इसके साथ ही अब रैपिड एंटीजन टेस्ट पर ज्यादा फोकस किया जाएगा। यह निर्णय लेने के पीछे लैब पर बढ़ता लोड बताया गया है। हालांकि खुद स्वास्थ्य मंत्री अनिल विज ने कुछ दिन पहले आदेश दिए थे कि 24 घंटे में रिपोर्ट मिलनी चाहिए।
इसके बावजूद प्रदेश में बुधवार को 53313 टेस्ट की रिपोर्ट पेंडिंग थी। कई जिलों में 7 से 8 दिन बाद टेस्ट की रिपोर्ट आ रही हैं। अब एंटीजन टेस्ट ज्यादा किए जाएंगे, जिससे 15 से 30 मिनट में रिपोर्ट आने पर तुरंत इलाज शुरू किया जा सके। वहीं, अब हर गांव, कस्बे, शहर, स्कूल, काॅलेज, आदि में बूथ बना जांच की जाएगी। आईसीएमआर की ओर से निर्देश जारी होने के बाद ये निर्णय लिए गए हैं।
महेंद्रगढ़ में सबसे ज्यादा 5217 और हिसार में 4239 लोगों को रिपोर्ट का इंतजार
ट्रेसिंग: एक मरीज पर औसत 8.37 लोगों तक पहुंच रही टीम
सरकार टेस्टिंग व ट्रेसिंग को बढ़ाने के लिए पूरा जोर दे रही है। परंतु हरियाणा में ट्रेसिंग नहीं बढ़ पा रही है। प्रदेश में एक मरीज पर औसत 8.37 लोगों तक ही स्वास्थ्य विभाग की टीमें पहुंच पा रही है। प्रदेश के 12 जिलों की ट्रेसिंग हरियाणा के औसत से जहां कम है, वहीं 10 जिलों में इससे ज्यादा है।
चिंता की बात यह है कि केंद्र ने एक मरीज पर उसके संपर्क में आने वाले 30 लोगों तक की ट्रेसिंग का प्रावधान किया हुआ है। ताकि संक्रमण को और अधिक फैलने से रोका जा सके। प्रदेश में जींद व फतेहाबाद में तो 5-5 लोग भी ट्रेस नहीं हो पा रहें हैं। अभी नूंह में सबसे ज्यादा 19.92 तो जींद में सबसे कम 3.88 लोगों की ही ट्रेसिंग हो रही है।
खतरा: दिल्ली से सटे तीन जिलों में हैं 46.31% मरीज
प्रदेश में अब तक मिले कुल 5,61,138 मरीजों में 46.31 प्रतिशत मरीज दिल्ली से सटे गुड़गांव, फरीदाबाद व सोनीपत में मिले हैं। जबकि 23.59 प्रतिशत मौतें भी इन्हीं तीन जिलों में हुई है। 52.78 प्रतिशत एक्टिव मरीज भी इन तीन जिलों में ही है।
यानि कुल एक्टिव 1,15,303 मरीजों में इन जिलों में 60,868 मरीज यहां इलाज ले रहें हैं। पहली लहर में भी इन जिलों में काफी संख्या में मरीज मिले थे और दूसरी लहर में भी यहीं ज्यादा संक्रमण है। अब सरकार भी इन जिलों पर फोकस है। वहीं, प्रदेश में अब दम तोड़ने वालों का आंकड़ा 5245 पर पहुंच गया है। दूसरी तरफ एक दिन में 10,640 मरीज ठीक भी हुए हैं।
नई गाइडलाइंस
स्वस्थ व्यक्ति ही बिना जांच कर सकेगा यात्रा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva hin_Deva bho_Deva hin_Deva zho_Hant eng_Latn